அந்த இடத்தை விட்டு எல்லோரும் வீட்டுக்குப் போகப் புறப்பட்டார்கள். நடந்து செல்லும்போதே , படப் போட்டி வேறொரு அவதாரம் எடுக்கத் தொடங்கியது.எங்கள் வீட்டில் அது இருக்கே , உங்கள் வீட்டில் இருக்கா ?என்று இருவரும் ஒருவரிடம் ஒருவர் கேட்க ஆரம்பித்தனர். இந்தப் புதுப் போட்டியின் கடைசிப் பகுதியில் தான் ராமசாமி , " எனக்கு சில்க் சட்டை இருக்கே , உனக்கு இருக்கா ? " என்று கேட்டான். வேப்ப மரத்தைவிட்டு , அரை பர்லாங் தூரத்திலுள்ள பார்வதியம்மன் கோவில் பக்கமாக வந்தாய்விட்டது. இன்னும் செல்லையாவோ தம்பையாவோ ராமசாமிக்கு பதில்